Нохчийн маттахь хан билгала йоккху дешнаш

Нохчийн маттахь хан билгала йоккху дешнаш
 ТӀедогӀу а, чекхдевлла а шераш билгалдахар 
Кхушара – карара шо билгаладоккху куцдош.

Йухашара – тӀедогӀу шо билгаладоккху куцдош.

Стохка – дайна шо билгаладоккху куцдош.

Лурчах – дӀадаьллачу шерал хьалхара шо билгаладоккху куцдош.

 ТӀедогӀу денош билгалдахар 
Тахана — карара дийнан хан билгалайоккху куцдош.

Кхана – тӀедогӀу де билгаладоккху куцдош.

Лама – кханенал тӀаьхьара де билгаладоккху куцдош.

Ула – ламенал тӀаьхьара де билгаладоккху куцдош.

ЦӀака – улал тӀаьхьара де билгаладоккху куцдош.

ЦӀаста – цӀакал тӀаьхьара де билгаладоккху куцдош.

ЦӀула – цӀастал тӀаьхьара де билгаладоккху куцдош.

ЦӀумока – цӀулал тӀаьхьара де билгаладоккху куцдош.

 ДӀадевлла денош билгалдахар 
Селхана – хьалхара де билгаладоккху куцдош.

Стомара – селханлерачул хьалхара де.

 Де-буьйсанан хенаш билгалъяхар 
Тховса – тӀейогӀу буьйса билгалйоккху куцдош.

Сийсара – селханера буьйсе билгалйоккху куцдош.